b'\n_START_ARTICLE_\nCharles Itandje\n_START_SECTION_\nLiverpool\n_START_PARAGRAPH_\nItandje je za Liverpool podpisal 9. avgusta 2007, tja pa ga je kot rezervo za Pepeja Reino pripeljal mened\xc5\xbeer Liverpoola Rafael Benitez. V klub je pri\xc5\xa1el po odhodu Jerzyja Dudka v Real Madrid, in Scotta Carsona na posojo v Aston Villo. Carson je bil namre\xc4\x8d za celo sezono 2007/08 posojen v Villo._NEWLINE_Za novi klub je Itandje prvi\xc4\x8d nastopil na tekmi Carling pokala proti Readingu 25. septembra 2007, ki jo je Liverpool dobil s 4:2. Drugi\xc4\x8d je nastopil na tekmi Carling pokala proti Cardiffu, tretji\xc4\x8d pa proti Chelsea v \xc4\x8detrtfinalu tega tekmovanja. Kljub temu, da je Liverpool tekmo izgubil z 2:0, se je Itandje odli\xc4\x8dno izkazal._NEWLINE_V FA pokalu je Itandje prvi\xc4\x8d nastopil v tetjem kolu tekmovanja, na tekmi proti Luton Townu na Kenilworth Roadu, ki se je kon\xc4\x8dala z rezultatom 1:1. Tudi na povratni tekmi je Itandje za\xc4\x8del v vratih Liverpoola, ki je takrat tekmo dobil s 5:0. Slab\xc5\xa1e se je izkazal 16. februarja na doma\xc4\x8dem Anfieldu, ko je na tekmi proti Barnsleyu dobil dva zadetka, tekma pa se je kon\xc4\x8dala z rezultatom 2:1 za Barnsley.'